Document ID: 32005R1299

KOMISJONI MÄÄRUS (EÜ) nr 1299/2005,
8. august 2005,
millega muudetakse nõukogu määrust (EMÜ) nr 2377/90 (milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes) I ja III lisa seoses fenoksümetüülpenitsilliini, foksiimi, norgestimaadi ja tiamfenikooliga
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes, (1) eriti selle artiklit 2 ja artikli 4 kolmandat lõiku,
võttes arvesse Euroopa Ravimiameti arvamust, mille on sõnastanud veterinaarravimite komitee,
ning arvestades järgmist:
(1)
Kõiki farmakoloogilisi toimeaineid, mida kasutatakse ühenduses toiduloomadele manustamiseks ettenähtud veterinaarravimites, tuleks hinnata vastavalt määrusele (EMÜ) nr 2377/90.
(2)
Fenoksümetüülpenitsilliin on lisatud määruse (EMÜ) nr 2377/90 I lisasse sigade puhul seoses lihaskoe, maksa ja neerudega. Seda kannet tuleks laiendada kodulindudele seoses nimetatud sihtkudedega ning lisaks ka naha ja rasvkoega, välja arvatud loomad, kellelt saadakse inimtoiduks ettenähtud mune.
(3)
Foksiim on lisatud määruse (EMÜ) nr 2377/90 I lisasse lammaste puhul seoses lihaskoe, maksa ja rasvkoega, välja arvatud loomad, kellelt saadakse inimtoiduks ettenähtud piima, ning sigade puhul seoses lihaskoe, maksa, neerude, naha ja rasvkoega. Kõnealune aine on samuti lisatud nimetatud määruse III lisasse kanade puhul teadusuuringute lõpuleviimiseni. Uuringud on nüüd lõpetatud ning seetõttu tuleks foksiim lisada kõnealuse määruse I lisasse.
(4)
Norgestimaat on lisatud määruse (EMÜ) nr 2377/90 III lisasse veiste puhul teadusuuringute lõpuleviimiseni. Uuringud on nüüd lõpetatud ning seetõttu tuleks norgestimaat lisada kõnealuse määruse I lisasse.
(5)
Tiamfenikool on lisatud määruse (EMÜ) nr 2377/90 I lisasse veiste ja kanade puhul, välja arvatud loomad, kellelt saadakse inimtoiduks ettenähtud mune. Tiamfenikool tuleks lisada kõnealuse määruse III lisasse eesmärgiga võimaldada teadusuuringute lõpuleviimist, et laiendada määrust sigadele.
(6)
Määrust (EMÜ) nr 2377/90 tuleks vastavalt muuta.
(7)
Enne käesoleva määruse kohaldamist tuleks kehtestada piisav tähtaeg, et liikmesriigid saaksid seda määrust silmas pidades teha kõik vajalikud kohandused kõnealuste veterinaarravimite müügilubadesse, mis on antud vastavalt Euroopa Parlamendi ja nõukogu 6. novembri 2001. aasta direktiivile 2001/82/EÜ veterinaarravimeid käsitlevate ühenduse eeskirjade kohta. (2)
(8)
Käesoleva määrusega ettenähtud meetmed on kooskõlas veterinaarravimite alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 2377/90 I ja III lisa muudetakse käesoleva määruse lisa kohaselt.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolevat määrust kohaldatakse alates 8. oktoobrist 2005.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 8. august 2005

Labels: 0
17